# Volant d'encunyació

Un volant d'encunyació, premsa d'encunyar o balancí d'encunyar és una màquina accionada manualment que permet encunyar monedes a partir de cospells. Tot i que fou molt popular durant segles, ja fa temps que no s'utilitza per haver estat superada per sistemes més moderns.

## Descripció

Cada premsa d'encunyar pot tenir formes diferents i, principalment, accessoris diferents (per a recollir la moneda ja encunyada o altres). Els elements bàsics s'enumeren a continuació.
* L'estructura de ferro colat adopta una forma d'arc de triomf amb una base incorporada, formant una peça única.
* Disposada verticalment hi ha una barra roscada solidària d'un volant o, més habitualment, d'una peça formada per dos braços radials amb dues peses als extrems.
* La barra (mascle) pot girar dins d'una peça roscada (femella). La femella està fixada a l'estructura. El gir del volant (o barra amb peses) determina el gir de la barra roscada i un desplaçament vertical d'aqueixa (amunt o avall en funció del sentit de gir).
* Unes guies verticals permeten els desplaçaments verticals del porta-trossell (matriu superior) impedint que giri.

## Funcionament

L'encunyació d'una moneda amb una premsa de volant es feia en una operació única. Es disposava el cospell sobre la matriu inferior (anomenada pila i amb el negatiu d'una de les cares de la moneda) i es feia baixar la matriu superior (anomenada trossell, amb el negatiu de l'altra de la moneda) mitjançant la premsa d'encunyar (de volant o de boles; també anomenada molinet). La velocitat del trossell i l'energia cinètica permetien conformar les dues cares del cospell. Es tractava d'una deformació en fred del metall. Una deformació desitjada i controlada (conformació/conformar).
Cal destacar que el trossell baixava sense girar, empès per una barra roscada que sí que girava. Això implicava una unió barra roscada/trossell que permetés el gir i un sistema anti-gir del trossell.

## Galeria

* Vista general
* Detall
* Molinet d'encunyar. Els radis de les boles a vegades mesuraven gairebé dos metres (2m).
* Premsa de balancí de Nicolas Briot, c1626.
* Seca de Cartagena.

## Vegeu també

* Encunyació a màquina

## Referències

* ↑ Botet i Sisó, Joaquim. Obra numismàtica esparsa i inèdita de Joaquim Botet i Sisó. Institut d'Estudis Catalans, 1997, p. 103–. ISBN 978-84-7283-379-1.
* ↑ Notícia del volum tercer del "Tratado de las monedas labradas en el Principado de Cataluña por el Dr. D. Josef Salat"
* ↑ Jean Boizard. Traité des monoyes, de leurs circonstances & dépendances. Chez Jacques Le Febvre page 145, 1711.
* ↑ Robert William Cochran-Patrick. Records of the Coinage of Scotland: From the Earliest Period to the Union. Edmonstron and Douglas, 1876, p. 49–.
* ↑ Irish Milled Coins.
* ↑ «La frappe au balancier monétaire (amb la terminologia francesa d'una premsa).». Arxivat de l'original el 2021-01-26. [Consulta: 13 gener 2020].
* ↑ «Vista de la casa de moneda cantonal. Cartagena Ilustrada. Año 1874. Año III. Número 31. Página 123.». Arxivat de l'original el 2020-01-15. [Consulta: 15 gener 2020].

## Bibliografia

* Burke, James. The Day The Universe Changed. Boston: Little, Brown, 1985. OCLC 12049817.
* Cribb, Joe; Cook, Barrie; Carradice, Ian. The Coin Atlas. Nova York: Facts on File, 1990. OCLC 19456971.
* History of Machines for Heritage Engineering Development. Nova York: Springer, 2011. OCLC 729875665.
* Grier, John A. «A Familiar Chat About Our Mints». Modern Machinery: A Monthly Journal of Mechanical Progress. Modern Machinery Publishing [Chicago], 3, 01-01-1898, pàg. 326. OCLC: 1713651.
* Linecar, Howard. Coins and Coin Collecting. Feltham, New York: Hamlyn, 1971. OCLC 667688.
* Porteous, John. Coins In History. Nova York: Putnam, 1969. OCLC 44608.
* «The Nature of Coinage». A: Coins: An Illustrated Survey. Nova York: Methuen, 1980. OCLC 6194437.
* Yeoman, R. S.. 1981 Handbook of United States Coins with Premium List. 38th. Racine, Wisconsin: Western Publishing, 1980. OCLC 754090776.
* Yeoman, R. S.. A Guide Book of United States Coins. 61st. Atlanta: Whitman, 2007. OCLC 123445484.